section_heading: Domovinski rat
paragraph_text: Bio je sudionikom Domovinskog rata kao dragovoljac, pripadnik 117. brigade i 145. taktičke grupe HV-a. Pričuvni je natporučnik. U vrijeme rata bio je inicijator i organizator brojnih ratnih izložbi, tribina, likovnih kolonija, radio-emisija. Sudjelovao je pri objavi i izradi ratnih promidžbenih plakata. Plakat iz 1991. "Hrvatska Vas zove" osmislio je zajedno s Vladimirom Kostjukom. Bio je glavni i odgovorni urednik raznih listova: "Magnum" (1990. – 1991.), prvi vojni list u RH, "Gardist" (1991. – 1993), "Podravski tjednik" (1992.), list Udruge hrvatskih dragovoljaca Domovinskog rata Zagreb "Za dom" (1993. – 1994). Bio je urednik novina "Hrvatski književni list" (1994. – 1999.), kojeg je obnovio s književnikom Zlatkom Tomičićem.